2022-02- Nr.
Į 2022-01-18 Nr. S-2022-162-XIVP-1281

Lietuvos Respublikos Seimui

Dėl lietuvos respublikos ADMINISTRACINIŲ NUSIŽENGIMŲ KODEKSO 12, 85, 86, 88, 89, 92, 93, 544 IR 545 STRAIPSNIŲ PAKEITIMO ĮSTATYMO projekto Nr. XIVP-1281 atitikties Europos Sąjungos teisei

Įvertinę Lietuvos Respublikos administracinių nusižengimų kodekso 12, 85, 86, 88, 89, 92, 93, 544 ir 545 straipsnių pakeitimo įstatymo projekto Nr. XIVP-1281 (toliau – Projektas) atitiktį Europos Sąjungos teisei, teikiame pastabų ir pasiūlymų.

Projektu siūloma už administracinio nusižengimo požymių turinčią veiką, susijusią su rinkimais ar referendumu, įskaitant agitacijos, politinės reklamos skleidimo, politinių kampanijų finansavimo tvarkos pažeidimus, įtvirtinti ir švelnesnes sankcijas (įspėjimą, o kai kuriais atvejais – mažesnes baudas), ir galimybę pareikšti tik žodinę pastabą (jei veikos mažai pavojingos pagal institucijų, kurių pareigūnai turi teisę pradėti administracinio nusižengimo teiseną, vadovų nustatytus kriterijus). Pastebėtina, kad Europos Sąjungos mastu svarstomas pasiūlymas dėl Europos Parlamento ir Tarybos reglamento dėl politinės reklamos skaidrumo ir atrankiojo adresavimo, kuriuo siūloma sugriežtinti agitacijos, politinės reklamos skleidimo, politinių kampanijų finansavimo tvarką ir numatyti sankcijas už jos nesilaikymą. Projekto aiškinamajame rašte paminėta, kad siūlomi tik smulkūs pataisymai dėl įspėjimo, kaip sankcijos už rinkimų įstatymų pažeidimus, taikymo, o dėl siūlymo nustatyti galimybę pareikšti tik žodinę pastabą jame iš viso nepasisakyta. Taigi siūlymo ne tik švelninti sankcijas, bet ir nustatyti galimybę pareikšti tik žodinę pastabą tikslas ir teisinis pagrindas (įskaitant problemos, kuriai spręsti siūlomas šis teisinis reguliavimas, pagrindimą), pagal kuriuos vertintinas Projekto tikslingumas ir pagrįstumas, Projekto lydimuosiuose dokumentuose lieka neatskleisti ir nepagrįsti.

Teisingumo ministrė Evelina Dobrovolska

Mėta Matuzevičienė, 8671 85621, el. p. meta.matuzeviciene@tm.lt

Indrė Gaisrytė, (8 5) 2 662 923, el. p. indre.gaisryte@tm.lt